Brækhus strålte etter jubileumsseieren
Cecilia Brækhus forventet en av sine tøffeste kamper i karrieren, og fikk det som forventet. - Dette er min klart tøffeste kamp så langt- Balogun ga meg den mostanden jeg trengte. Nå er jeg kommet dit i karrieren at jeg må gå mot de beste, og hun gjorde jobben sin, sier Brækhus til VG Nett og legger til: - Dette var et perfekt comeback. Det var så utrolig deilig å komme seg opp i ringen igjen. Den norske mesteren fikk meget tøff motstand, men viste sin rutine og styrke mot slutten av kampen og avgjorde. Selv om det til slutt var dommerne som fikk jobben med å kåre en vinner, jublet Brækhus etter at den siste runden var over. Hun visste godt at det hun hadde prestert var mer enn nok til å beholde beltene. - Jeg mistet konsentrasjonen et par ganger, men følte at jeg stort sett hadde veldig god kontroll i ringen. Jeg var avslappet og fokusert, sier Brækhus. Alle de tre dommerne dømte i favør Brækhus (97-93, 97-93, 99-92). - Det var helt greit at Brækhus fikk denne seieren. Hun vant fortjent, og jeg er skuffet. Rutinen avgjorde, og jeg lærte masse av denne kampen, sier Balogun til VG Nett. Selv mente Brækhus at hun startet og avsluttet kampen bra. - Avslutningen min var veldig god, og selv om jeg har ting jeg må jobbe med så er jeg klar for å møte hvem det måtte være. - Det er definitivt flere ting jeg må jobbe med for å bli enda bedre, sier 30-åringen. Til høsten blir det etter all sannsynlighet kamp mot Anne-Sophie Mathis eller Holly Holm. De to møtes i New Mexico, USA 15. juni.Spent åpning av kampen,Cecilia inne med flere gode kombinasjoner. Han spår: 10-9 runde Cecilia.Balogun korter inn på avstanden til Cecilia og kontrer bra hele runden. Han spår: 10-9 til BalogunCecilia trykker til fra starten og beveger seg bedre etter sine slagserier. Balogun er aggresiv og sterk, men Cecilia tar 3. runde 10-9Jevn og tøff runde hvor Cecilia avslutter klart best.Flere gode kombinasjoner og så forflyttning. 10-9 Cecilia.Igjen en jevn runde men rutinen til Cecilia blir avgjørene. Avslutter runden med flere høyre uppercutter 10-9 Cecilia.Venstre og høyre fra Cecilia som er raskere, sterkere enn Balogun. Ny runde 10-9 til Cecilia, har Balagun mer å gå på?Balogun starter i høyt tempo og kontrer resten av runden.Cecilia kommer med 2 kombinasjoner. 10-9 Balogun. Cecilia virker sliten.Cecilia kommer tilbake og vinner denne runden 10-9. Balogun er mer åpen og stormer inn i slagene fra «The first lady».Balogun ligger og venter for å kontre Cecilia. Kombinasjonene til Cecilia avgjør nok en jevn runde 10-9 Cecilia. Bare KO gjelder for Balogun i 10 og siste runde.Cecilia avslutter til trampeklapp og befester sin posisjon som en av verdens desiderte beste kvinnebokser. 10-9 til Cecilia.
Cecilia Brækhus (30) forsvarte sine tre VM-titler i Herning mot tyske Jessica Balogun (23).